Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 355

2. A mester tevékenységi területe és feladatköre A kötőmester — a félautomata, automata és elektronikus kötőgépekkel — a megrendelésnek és a divatirányzatnak megfelelően a következő feladatokat végzi: — beszerzi és minősíti az alapanyagokat, — az adott termékhez kiválasztja a kötőfonalat, — megszervezi a napi munkát a = fonal-előkészítésre, = az idomlapok méretére, = a mintázásra, = a gép kiszolgálásra, = az állítási lehetőségekre, = az idomlapok kikészítésére vonatkozóan. Az elméleti és gyakorlati szakmai ismereteit alkalmazza az egyes feladatoknál. A szakmai tudáson kívül megfelelő adminisztrációs, jogi és pénzügyi ismeretek birtokában alkalmas egy kötöde irányítására. Feladata ezen belül a piackutatás, a megrendelések alapján a munkaszervezés, a dolgozók irányítása, az adminisztratív tevékenység, az anyag- és energiagazdálkodás, a környezetvédelmi és munkavédelmi követelmények betartása és betartatása. A mester feladatköréhez tartozik a dolgozók és a tanulók emberi és szakmai irányítása. III. Szakmai követelmények

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes